ভিল্লাজ্জো মল
ভিল্লাজ্জো মল কাতারের রাজধানী দোহার পশ্চিম প্রান্তে অ্যাসপায়ার জোনে অবস্থিত একটি বিপণিবিতান। এটি হায়াত প্লাজা এবং স্পোর্টস সিটির মধ্যবর্তী আল ওয়াব রাস্তায় অবস্থিত এবং মার্কিন যুক্তরাষ্ট্র, যুক্তরাজ্য, ইতালি এবং জার্মানীর অনেক বিখ্যাত ব্র্যান্ডসহ এখানে ২০০টিরও বেশি স্টোর রয়েছে। ভিতরে, অভ্যন্তরীণ অংশটা ইতালীয় আবহে ইতালির পাহাড়ি নগরের আদলে দুপাশেই সাজানো হয়েছে। মাঝে গন্দোলাস নামক নৌকা সহকারে একটি ১৫০ মিটার দীর্ঘ আভ্যন্তরীন কৃত্তিম খাল রয়েছে। ২০১২ সালের মে মাসে এক অগ্নিকাণ্ডে এখানে ১৯ জন প্রাণ হারায়। ফলস্বরূপ মলটি অংশিকভাবে বন্ধ থাকে। পরে কঠোর সুরক্ষা মান পূরণের পর, ২০শে সেপ্টেম্বর ২০১২-এ মলটি আংশিকভাবে পুনরায় খোলা হয়। ফুড কোর্ট, আইস রিঙ্ক, মুভি থিয়েটার, ক্যারেফোর হাইপার মার্কেট এবং অনেকগুলো স্টোর তাদের ব্যবসায়িক কার্যক্রম পুনরায় শুরু করে।